Lista documentelor necesare pentru 

obţinerea autorizaţiei de muncă

PENTRU LUCRĂTORII PERMANENŢI

(listă emisă de Oficiul Român pentru Imigrări)

1. Opis (vezi documentul 01)
2. Cerere (motivată) de acordare a autorizaţiei de muncă (vezi documentul 02);

3. Dovada împuternicirii  - angajatorul va împuternici, în condiţiile legii, o persoană care să îl reprezinte pentru obţinerea autorizaţiei de muncă; daca angajatorul va desemna unul dintre angajaţii săi pentru obţinerea autorizaţiei de muncă, acesta trebuie să deţină un contract individual de muncă pe durată nedeterminată cu normă întreagă şi va prezenta contractul individual de munca, în copie şi original, din care să rezulte aspectele anterioare, împuternicirea din partea angajatorului şi actul său de identitate, în original şi copie; pentru obţinerea autorizaţiei, angajatorul mai poate desemna şi o societate de consultanţă juridica, un avocat sau orice altă persoană cu împuternicire notarială, potrivit legii.
4. Actul constitutiv al societăţii comerciale sau, după caz, actul de înfiinţare a persoanei juridice, precum şi certificatul de înmatriculare la oficiul registrului comerţului, în copie şi în original;

5. Certificatul constatator emis de oficiul registrului comerţului, din care să rezulte că nu s-au operat cereri de înscriere de menţiuni referitoare la existenţa unei hotărâri judecătoreşti definitive pentru săvârşirea de infracţiuni de către asociatul unic sau, după caz, de asociaţi, în legătură cu activitatea pe care o desfăşoară sau la declararea stării de faliment;

6. Scrisoarea prin care se atestă bonitatea angajatorului, eliberată de banca la care acesta are deschis contul;

7. Certificatul de atestare fiscală emis de administraţia finanţelor publice în a cărei rază teritorială angajatorul îşi are sediul social, privind achitarea la zi a obligaţiilor către bugetul de stat;

8. Adeverinţa eliberată de agenţia pentru ocuparea forţei de muncă în a cărei rază teritorială îşi are sediul angajatorul, cu privire la forţa de muncă disponibilă pentru locul de muncă vacant comunicat de angajator potrivit dispoziţiilor legale;

9. Fişa postului, organigrama cu precizarea funcţiilor ocupate şi vacante.

10. Dovada publicării anunţului pentru ocuparea postului vacant într-un cotidian de largă circulaţie (decupaj din ziar);

11. Copia procesului-verbal întocmit în urma selecţiei realizate pentru ocuparea posturilor vacante (va cuprinde date referitoare la modul de selecţie, numărul de candidaţi şi motivul pentru care a fost selectat actualul candidat);

12. Curriculum vitae al străinului (vezi documentul 3) care să conţină şi declaraţia pe propria răspundere a acestuia că nu are antecedente penale, că este apt din punct de vedere medical pentru a fi încadrat în muncă şi că are cunoştinţe minime de limba română;
13. Copia actului de studii necesar pentru încadrarea in functia sau in meseria pentru care se solicita eliberarea autorizatiei de munca, tradus si legalizat in conditiile legii; diplomele, certificatele si titlurile stiintifice eliberate in strainatate, in sistemul de invatamant, vor fi insotite de atestatul de recunoastere eliberat de Ministerul Educatiei si Cercetarii, in conditiile prevazute de legislatia in domeniu;

14. Copiile documentelor care atestă pregătirea profesională obţinută în afara sistemului de învăţământ sau, după caz, care atestă experienţa profesională, traduse şi legalizate în condiţiile legii;

15. Copia documentului de trecere a frontierei (paşaport, titlu de călătorie etc.) valabil, al străinului şi, după caz, copia permisului de şedere în România;

16. Două fotografii tip ¾ ale străinului;
17. Taxa consulară de cerere şi taxa de timbru extrajudiciar sau un timbru fiscal (verificaţi valoarea actualizată);
